Bendrojo skyriaus 2012 metų veiklos ataskaita


Kartu su pareigybių aprašymuose nurodytomis funkcijomis Bendrojo skyriaus darbuotojai   2012 m. atliko šiuos svarbesnius darbus:


1. Parengė 2012 m. Kultūros paveldo centro (toliau – Centras) struktūros ir pareigybių sąrašo bei Centro struktūros grafinio vaizdo projektą ir suderino su Kultūros paveldo departamentu prie Kultūros ministerijos (toliau – Departamentas). Parengė ir suderino su Departamentu naujus Centro Duomenų skyriaus Vietų poskyrio paminklotvarkininko pareigybės ir Duomenų skyriaus Urbanizuotų vietovių poskyrio paminklotvarkininko pareigybės aprašymus;

2. Kartu su kitais padalinių vadovais parengė Priedų, priemokų, vienkartinių išmokų ir pašalpų skyrimo Centro darbuotojams tvarkos aprašo projektą, Centro terminuotų viešojo transporto elektroninių bilietų naudojimo tvarkos aprašo projektą, Centro darbuotojo tapatybę patvirtinančio dokumento išdavimo, nešiojimo ir naudojimo tvarkos aprašo projektą. Atstovavo darbdavį Darbo ginčų komisijoje;


3. Kartu su kitais padalinių vadovais parengė dokumentų projektus dėl Centro darbuotojų, rengiančių Nekilnojamojo kultūros paveldo vertinimo tarybų aktų ir kilnojamųjų kultūros vertybių apskaitos dokumentų projektus, 2012 m. darbo krūvių;

4. Parengė darbuotojų nepanaudotų kasmetinių atostogų sąrašą, darbuotojų kasmetinių atostogų grafiką, darbuotojų pokalbių mobiliaisiais telefonais bei fiksuoto ryšio telefonais limitus;
5. Parengė ir pateikė Viešųjų pirkimų tarnybai 2011 m. mažos vertės pirkimų ataskaitą.  Parengė Centro 2012 m. supaprastintų viešųjų pirkimų planą. Iki 2012 m. gruodžio 1 d. organizavo 153 supaprastintus viešuosius pirkimus. Sudarė 11 ilgalaikių sutarčių;
 
6. Parengė 2012 m. Centro dokumentacijos planą ir suderino su Lietuvos valstybės naujuoju archyvu. Parengė nuolatinio ir ilgo saugojimo bylų apyrašus už 2002-2005 m ir suderino su Lietuvos valstybės naujuoju archyvu. Suarchyvavo Centro buhalterijos asmens kortelių bylas už 2002 - 2005 m., sutvarkė Statinių skyriaus Kauno miesto buvusių karinių statinių dokumentus, kurie nepateko į pirmąjį apyrašą (1991-1996) ;

7. Kartu su kitais padalinių vadovais organizavo ir vykdė Centro nereikalingo arba netinkamo (negalimo) naudoti turto nurašymą;

8. Parengė, pateikė dokumentus ir gavo leidimą iš Vilniaus miesto savivaldybės administracijos dėl Centro Paveldosaugos bibliotekos iškabos;

9. Atliko smulkius Centro inventoriaus, elektros instaliacijos, santechnikos, dalies patalpų remonto darbus.

